OpenLLM-France/wikimedia huggingface dataset:
# Robert Spieler

Robert Spieler (Sarreguemines (Mosel·la), 18 de desembre del 1951) és un polític alsacià. El 1970 milità al partit d'extrema dreta Partit de les Forces Noves. El 1981 fundà el Forum d'Alsàcia, que organitza conferències on hi participaren Raymond Barre, Alain Griotteray, Pierre Debray-Ritzen, Philippe Malaud, Serge Dassault, el rector Magnin, Daniel Hoeffel, François-Georges Dreyfus. El 1984 fundà Alsace renouveau, amb el que es va presentar a les eleccions municipals d'Estrasburg de 1985, on va obtenir el 8% dels vots. El 1986 es presentà pel Front Nacional i fou escollit al Consell Regional d'Alsàcia i diputat a l'Assemblea Nacional Francesa.
El 1989 fou escollit regidor d'Estrasburg, càrrec que renovà el 1995, però deixa el FN per a fundar el grup d'extrema dreta Alsace d'Abord, amb el que fou novament escollit conseller regional el 1992 i el 1998. A les eleccions regionals de 2004 va obtenir el 9,4%, però la modificació de l'escrutini ordenada per Jean-Pierre Raffarin (calia obtenir el 10%) el deixà sense representació.
A les eleccions municipals de 2008 només va obtenir el 2,17% dels vots a Estrasburg i abandonà la presidència d'Alsace d'Abord. Posteriorment ha participat amb altres dirigents dretans en la formació del grup Nova Dreta Popular. El 2006 va fundar amb la seva esposa l'organització caritativa Solidaritat Alsaciana.

## Enllaços externs

* El blog de Robert Spieler Arxivat 2009-02-10 a Wayback Machine.
* Web de la Nouvelle Droite Populaire
# Noidant-Chatenoy

Noidant-Chatenoy és un municipi francès situat al departament de l'Alt Marne i a la regió del Gran Est. L'any 2007 tenia 91 habitants.

## Demografia
### Població

El 2007 la població de fet de Noidant-Chatenoy era de 91 persones. Hi havia 40 famílies de les quals 8 eren unipersonals (8 homes vivint sols), 20 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 39 eren l'habitatge principal de la família, 9 eren segones residències i 7 estaven desocupats. 53 eren cases i 2 eren apartaments. Dels 39 habitatges principals, 36 estaven ocupats pels seus propietaris i 3 estaven llogats i ocupats pels llogaters; 3 tenien tres cambres, 6 en tenien quatre i 30 en tenien cinc o més. 33 habitatges disposaven pel capbaix d'una plaça de pàrquing. A 17 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Noidant-Chatenoy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 4 | 65 a 69 | 8 |
| 8 | 60 a 64 | 0 |
| 0 | 55 a 59 | 4 |
| 0 | 50 a 54 | 0 |
| 8 | 45 a 49 | 8 |
| 0 | 40 a 44 | 4 |
| 8 | 35 a 39 | 8 |
| 4 | 30 a 34 | 4 |
| 0 | 25 a 29 | 0 |
| 0 | 20 a 24 | 8 |
| 0 | 15 a 19 | 0 |
| 12 | 10 a 14 | 0 |
| 16 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 51 persones, 35 eren actives i 16 eren inactives. De les 35 persones actives 34 estaven ocupades (19 homes i 15 dones) i 1 aturada (1 home). De les 16 persones inactives 7 estaven jubilades, 6 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de comerç i reparació d'automòbils, 1 d'una empresa de transport i 1 d'una empresa immobiliària.
L'únic servei als particulars que hi havia el 2009 era un taller de reparació d'automòbils i de material agrícola.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Noidant-Chatenoy a l'INSEE.
* Évolution et structure de la population Fitxa amb el detall de dades de Noidant-Chatenoy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Malvern (Ohio)

Malvern és una població dels Estats Units a l'estat d'Ohio. Segons el cens del 2000 tenia 1.218 habitants.

## Demografia

Segons el cens del 2000, Malvern tenia 1.218 habitants, 530 habitatges, i 332 famílies. La densitat de població era de 691,6 habitants/km².
Dels 530 habitatges en un 28,1% hi vivien nens de menys de 18 anys, en un 47,7% hi vivien parelles casades, en un 11,3% dones solteres, i en un 37,2% no eren unitats familiars. En el 33% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,7% tenia menys de 18 anys, un 9,6% entre 18 i 24, un 28,1% entre 25 i 44, un 21,8% de 45 a 60 i un 17,8% 65 anys o més.
L'edat mediana era de 39 anys. Per cada 100 dones de 18 o més anys hi havia 78,7 homes.
La renda mediana per habitatge era de 29.063 $ i la renda mediana per família de 35.476 $. Els homes tenien una renda mediana de 27.833 $ mentre que les dones 22.188 $. La renda per capita de la població era de 15.535 $. Aproximadament l'11,6% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Malvern». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Malvern». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Secció d'hoquei sobre patins del RCD Espanyol

Seccions del RCD Espanyol :
| Atletisme | Bàsquet | Beisbol | Ciclisme |
| Futbol (masc.) | Futbol (masc. B) | Futbol (fem.) | Futbol sala |
| Hoquei herba | Hoquei patins | Rugbi | Voleibol |
La secció d'hoquei patins del Reial Club Deportiu Espanyol va ser creada l'any 1942, esdevenint un dels clubs pioners en aquest esport, que va aconseguir nombrosos èxits. Va ser un dels clubs fundadors de la Lliga espanyola d'hoquei patins. Si bé l'any 1972 va cessar les seves activitats, no es va dissoldre formalment fins a l'any 1996. Fins a la dècada de 1970 fou el gran club dominador de l'hoquei patins i el que més èxits aconseguí. El 13 de juliol de 2017 aparegué el Seccions Deportives Espanyol, club d'hoquei patins barceloní amb voluntat de recuperar el llegat de la secció blanc-i-blava.

## Palmarès

* 11 Copes espanyoles:
** 1944, 1947, 1948, 1949, 1951, 1954, 1955, 1956, 1957, 1961, 1962
* 15 Campionats de Catalunya:
** 1943, 1944, 1946, 1947, 1948, 1949, 1950, 1951, 1952, 1953, 1955, 1956, 1958, 1961, 1969
* 1 Copa de les Nacions:
** 1953$^{Nota1}$

## Jugadors destacats

* Joan Antoni Samaranch
* Francisco Valsecchi (1943-1948)
* Tito Mas (1943-1953)
* Jordi Trias (1943-1962)
* Lluís Rubió (1944-1949)
* Pere Nadal (1947-1950)
* Josep Soteras (1950-1957)
* Josep Lorente i Miralles (1950-1952)
* Carlos Largo (1959-1960)
* Joan Colomé (1959-1963)
* Enric Roca (1959-1966)
* Ricard Brasal (1960-1964)
* Joan Brasal (1960-1964)
* Ramon Pons (1963-1966)
* Miquel Pagès (1966-1968)
* Enric Carbonell (1968-1972)

## Vegeu també

* Història de l'hoquei patins a Catalunya
* Seccions Deportives Espanyol

## Notes

Nota 1: En ocasions se li atribueix la victòria de la Copa de les Nacions de 1952, ja que la totalitat del combinat espanyol estava integrat per jugadors de l'equip blanc-i-blau.

## Referències

* 1 2 «Es presenta el SD Espanyol, el nou equip d'hoquei patins que recupera la històrica secció del club blanc-i-blau». FECAPA.cat, 13-07-2017. [Consulta: 17 juliol 2017].
* 1 2 3 4 5 6 7 8 9 10 11 12 13 «Jugadors del RCD Espanyol». rinkhockey.net. [Consulta: 1r octubre 2015].
* ↑ «Falleció el legendario guardameta Josep Soteras». Mundo Deportivo, 09-04-1987. [Consulta: 1r octubre 2015].
* ↑ Gallén, carles. «La elité mundial, en Montreux» (en castellà). MundoDeportivo.com, 31-03-1994. [Consulta: 2 juliol 2014].
# Perdiu boscana de Java

La perdiu boscana de Java (Arborophila javanica) és una espècie d'ocell de la família dels fasiànids (Phasianidae) que habita la selva de les muntanyes de l'oest i centre de Java.
# Música Nostra

Música Nostra és un grup de música popular format a Mallorca l'any 1981.
La formació ha tingut com a objectius la dignificació de la música popular i la recuperació del ball de bot, i ha combinat la tradició amb un tractament instrumental i harmònic contemporani.

## Components

Música Nostra la formen:
* Miquela Lladó (veu)
* Pep Toni Rubio (flautes)
* Toni Pastor (llaüt)
* Pep Balaguer (guitarra)
* Bernat Cabot (violí)
* Jimmy Torres (baix)
* Hugo Sócrate (percussió)

## Discografia

Ha editat deu discos:
* Ball de bot (1981)
* Vetlades d'antany (1983)
* Va de jota (1985)
* Ball a sa plaça (1988)
* Deu anys (1989)
* Giravolt (1992)
* De dia i de nit (1996)
* En directe (2000)
* Música nostra canta Nadal (2001)
* +D26 (2007)

## Referències

* ↑ «Músiques d'arrel». Web. Generalitat de Catalunya, 2012. [Consulta: abril 2013].
* ↑ «Música Nostra celebra 40 anys de trajectòria i de compromís amb la cultura popular». Diari de Balears, 10-05-2021 [Consulta: 15 novembre 2021].
* ↑ http://www.musicanostra.com/MN/MNCD.htm Arxivat 2007-09-28 a Wayback Machine.

## Enllaços externs

* Web oficial de Música Nostra Arxivat 2007-07-03 a Wayback Machine.
* Els 25 anys de Música Nostra
# Robert Spears

Robert Spears (Dubbo, Nova Gal·les del Sud, 8 d'agost de 1893 - Neuilly-sur-Seine, 5 de juliol de 1950) va ser un ciclista australià que es va especialitzar en el ciclisme en pista. Va guanyar el Campionat de Velocitat del 1920, i també tres cops el prestigiós Gran Premi de París.

## Palmarès

* 1913
** 1r als Sis dies de Melbourne (amb Donald Kirkham)
* 1915
** 1r als Sis dies de Newark (amb Reginald McNamara)
* 1916
** 1r als Sis dies de Chicago (amb Reginald McNamara)
* 1920
** Campió del món de velocitat
** 1r al Gran Premi de París
* 1921
** 1r al Gran Premi de París
* 1922
** 1r al Gran Premi de París
** 1r al Gran Premi de l'UVF
** 1r al Gran Premi de Copenhaguen
* 1925
** 1r al Gran Premi de Copenhaguen

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Perdiu boscana de Sabah

La perdiu boscana de Sabah(Tropicoperdix graydoni) és una espècie d'ocell de la família dels fasiànids (Phasianidae) que habita zones boscoses i encara terres de conreu al nord de Borneo.

## Taxonomia

Inclosa adés al gènere Arborophila, com una subespècie d'Arborophila charltonii, ha estat considerada una espècie de ple dret i ubicada al recentment recuperat gènere Tropicoperdix.

## Referències

* ↑ «Perdiu boscana de Sabah». Cercaterm. TERMCAT, Centre de Terminologia. Rev. 11 octubre 2024(català)
* ↑ De Chen, Yang Liu; Braun, Edward L; Forthman, Michael; Kimball, Rebecca T; Zhang, Zhengwang «A simple strategy for recovering ultraconserved elements, exons, and introns from low coverage shotgun sequencing of museum specimens: Placement of the partridge genus Tropicoperdix within the galliformes» (PDF) (en anglès). Molecular Phylogenetics and Evolution, 129, 12 2018, pàg. 304-314 [Consulta: 11 octubre 2024].
# Roca carbonatada

Una roca carbonatada és un tipus de roca sedimentària la composició principal de la qual és els carbonats. Els principals tipus de roques carbonatades són la calcària, composta principalment per calcita ($CaCO_{3}$) i la dolomia, composta principalment pel mineral dolomita ($CaMg(CO_{3})_{2}$).
# Nikkor

Nikkor és la marca que designa les lents intercanviables produïdes pel fabricant japonès de càmeres Nikon per als seus cossos SLR.
El nom prové de l'abreviatura " Nikko de Nippon Kogaku KK, el nom original de l'empresa, al qual es va afegir un " r com era habitual a l'època per a les lents fotogràfiques.

## Història

El primer objectiu de Nikon data de 1933 i era compatible amb les càmeres Leica o Contax. Nikon també va crear lents per altres empreses que més tard es van convertir en competidores, com el cas Canon.: El 1935, el model Canon Hanza (que mostra una gran semblança amb les caixes Leica M) estava equipat amb un Nikkor 50 f/3.5. Aquesta fabricació d'òptiques per a Canon va durar fins a l'any 1948.
Les primeres càmeres Nikon 24 × 36 (35 mm) van aparèixer el mateix any 1948. La famosa montura F data de 1959, quan es va llançar la càmera Nikon F i encara l'utilitza Nikon avui dia per muntar les seves lents.
El juny de 2013, per al 80 anys de les lents Nikkor, Nikon va anunciar que havia arribat a la producció de 80 millions lents.

## Objectius rellevants

* Objectius de montura F per a fotografia SLR i DSLR de 35 mm. Per obtenir una llista completa, consulteu Nikon F-mount.
* Objectius de montura 1 per al format Nikon CX utilitzat actualment per la sèrie 1 de Nikon.
* Objectius de montura Z per a càmeres Nikon sense mirall
* Objectius per a càmeres de format mitjà Bronica i Plaubel Makina.
* Objectius per a càmeres Nikon sèrie S (muntatge S) i telemetre Leica
* Lents amfíbies per a càmeres submarines Nikonos
* Lents per a fotografia de gran format.
* Objectius ampliadors fotogràfics EL-Nikkor.
* L'objectiu de la primera o segona càmera de Canon la "Hanza Canon ".
* Objectius del microscopi.
* Lents industrials, incloses les lents de suport a l'esforç de guerra japonès durant la Segona Guerra Mundial

## Referències

* 1 2 3 (anglès) Total Production of NIKKOR Lenses for Interchangeable Lens Cameras Reaches 80 Million - Site officiel, 13 juin 2013
* 1 2 «MF Non-Ai Nikkor Zoom Lense 28-45mm f/4.5». [Consulta: 17 gener 2022].
* ↑ (anglès) Total Production of NIKKOR Lenses for Interchangeable Lens Cameras Reaches 80 Million - Site officiel, 13 juin 2013

## Enllaços externs

* «Home», 06-01-2022. [Consulta: 17 gener 2022].
* «Nikon :appareil photo, objectifs et accessoires» (en francès). [Consulta: 17 gener 2022].
# Lèuctron

Lèuctron (grec antic: Λεῦκτρον, llatí: Leuctrum) és el nom de les poblacions següents de l'antiga Grècia:
* Lèuctron, població d'Arcàdia, a tocar de Lacedemònia
* Lèuctron, població de Messènia, a tocar de Lacedemònia
* Lèuctron (en), dem de Ripes, a Acaia

## Vegeu també

* Leuctra, població de Beòcia
# Luci Papiri Cras (cònsol 382 aC)

Luci Papiri Cras (en llatí Lucius Papirius Crassus) va ser un magistrat romà que va viure al segle iv aC. Formava part de la gens Papíria, una antiga família romana d'origen plebeu.
Va ser tribú amb potestat consular l'any 382 aC. Juntament amb un dels seus col·legues, Spurius Papirius Crassus, va dirigir un exèrcit contra Velitres, i va combatre amb èxit contra aquesta ciutat i contra la seva aliada Praeneste. Va ser altre cop tribú amb potestat consular l'any 376 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 882.
# Scythia Intra Imaum

Scythia Intra Imaum era una regió geogràfica definida per Claudi Ptolemeu que diu que era limitada al sud i a l'est per Sogdiana, Margiana i els saces (sacae); al nord per terres desconegudes; i a l'est per la prolongació nord de la serralada de l'Imaus. És una de les dues parts en què Ptolemeu divideix l'Escítia.
Els seus rius eren el Rhymmus, el Daix, el Iaxartes, el Iastos i el Polytimetus (Zarafxan).
Les muntanyes eren les Hiperbòries, les muntanyes Alani, les Rhymmici, les Norossos, les Aspisii, les Tapyri, les Syebi, i les Anarei, totes a l'oest de l'Imaus.
Hi vivien els escites alani tocant a la terra incognita, els suabeni, els alanorsi, entre els quals hi havia les tribus dels saetiani, els massaei, i els syebi; els tectosaces tot al llarg de l'Imaus, els rhobosci a les capçaleres del riu Rha entre els que es trobaven els asmani. Després els paniardi, que tenien al sud el territori anomenat Canodipsas, els coraxi, els orgasi, i els erymmi, que habitaven fins a les ribes del mar Caspi, amb els asiotae situats a l'est. Els aorsi, i els iaxartae vora del riu Iaxartes venien a continuació, els saetiani, els mologeni, i els samnitae vivien més al sud, i els zaratae i els sasones més al sud encara. Els tybiacae, els iastae, els machaetegi, i els norosbes havitaven les valls del mont Norossus, i tenien al sud els norossi i els cachagae scythae al curs del riu Iaxartes. Els aspisii scythae i els galactophagi scythae eren pobles escites, i els suebi, els tapurei, els scythae anarei, els ascatancae, els ariacae, els namastae, els sagaraucae, i els rhibii se situaven al llarg del riu Oxus.

## Referències

* ↑ Strabo, Geography. H.C. Hamilton, Esq., W. Falconer, M.A., Ed
* ↑ Smith, William (ed.). «Scythia». Dictionary of Greek and Roman Geography (1854). [Consulta: 19 juliol 2022].
# Perdiu boscana de Campbell

La perdiu boscana de Campbell (Arborophila campbelli), el seu nom prové de l'ornitòleg anglès Bruce Campbell (1912-1993) és un ocell de la família dels fasiànids (Phasianidae) que habita la península de Malaca. S'ha considerat una subespècie de A.sumatrana i també de A.orientalis.
Aquesta espècie ha estat categoritzada pel BirdLife International com a espècie endèmica d'aus de l'interior de la Malasia peninsular.

## Referències

* ↑ «TERMCAT. – Diccionari dels ocells del món: Ocells no passeriformes». [Consulta: 10 desembre 2018].
# NGC 4559

NGC 4559 és una galàxia espiral situada en la constel·lació de la Cabellera de Berenice a l'abast de telescopis d'afeccionat, a una distància de 20 i 35 milions d'anys llum (més possiblement a la segona distància sobre la base del seu desplaçament cap al roig). És un membre del núvol de galàxies Coma I, a la qual pertany també per exemple NGC 4565, i que sembla estar en procés d'acostament i eventual fusió amb el veí cúmul de la Verge.
Es tracta d'una galàxia de tipus tardà, amb un nucli molt petit i classificada com intermèdia entre una galàxia espiral normal i una altra amb barra i amb un anell intern mal definit.
Com en moltes altres galàxies de tipus tardà i relativament aïllades, l'hidrogen neutre d'NGC 4559 ocupa una àrea molt major que l'ocupada pels estels, i en aquest cas s'estén també més enllà del plànol de la galàxia.
Una supernova (SN1941a) ha estat registrada en aquesta galàxia.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Mattia Fumagalli «The complete census of optically selected AGNs in the Coma supercluster: the dependence of AGN activity on the local environment» (en anglès). Astronomy and Astrophysics, 26-09-2011, pàg. 31–31. DOI: 10.1051/0004-6361/201117461.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* 1 2 3 4 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* ↑ «BEST OF AOP: NGC 4559». Arxivat de l'original el 2014-09-13. [Consulta: 30 juny 2020].
* ↑ «The HI properties of galaxies in the Coma I cloud revisited». Arxivat de l'original el 2016-11-03. [Consulta: 30 juny 2020].
* ↑ NGC 4559 (NED)
* ↑ Extra-planar gas in the spiral galaxy NGC 4559
* ↑ Vore referència 1
# SDL

* Aquest article tracta sobre el llenguatge d'especificació. Si cerqueu l'empresa, vegeu «SDL Trados».
SDL és un llenguatge d'especificació formal i visual normat per la ITU-T en l'estàndard Z.100, així com l'acrònim de Specification and Description Language. El llenguatge SDL està dissenyat per a l'especificació de sistemes complexos, interactius, orientats a esdeveniments, de temps real o que presentin un comportament paral·lel, i on mòduls o entitats independents es comuniquin per mitjà de senyals per efectuar la seva funció.

## Història

El desenvolupament de SDL va començar el 1972, quan un grup d'estudi de 15 membres de la CCITT, representant a diversos sectors de l'enginyeria elèctrica ia diversos actors de la indústria, van començar a definir d'un llenguatge per especificar sistemes de telecomunicacions. La primera versió del llenguatge va ser llançada a 1976, seguit de noves versions a 1980, 1984, 1988, 1992 i 1996.

## Model teòric

Una especificació En SDL està formada dels següents elements:
* Estructura, la notació dedicada a l'estructura permet subdividir el problema en instàncies més simples, utilitzant l'enfocament de dalt a baix clàssic de l'enginyeria. Els elements que conformen l'estructura del sistema en ordre de generalitat i nivell d'abstracció són:
** Sistema: el sistema és l'ambient on es desenvolupa l'existència del producte i el producte mateix.
** Blocs.
** Processos: els processos són l'equivalent de màquines d'estat finit esteses, capaços de controlar el tret de les transicions amb guardes.
** Serveis: un servei és similar a un procés, però no té un espai privat de variables.
* Comunicació:
** Senyals
** Canals de comunicació
* Comportament (processos).
* Dades (tipus de dades abstractes).
* Relacions d'herència (especialització).

## Enllaços externs

* SDL Forum Society